நேருஜி, முத்துராமலிங்கத் தேவர், பெரியார், எம்.ஜி.ஆர். என்று பர்மாவிற்கு வந்த பல தலைவர்களை அருகேயிருந்து வரவேற்ற இவர், ரங்கூனிற்கு வராத அண்ணாவை வரவேற்க விமானநிலையத்தில் திரண்டிருந்த கூட்டத்தை விவரிப்பது வாசிப்பை சுவையாக்குகிறது. அதேபோல், முத்துராமலிங்கத் தேவரை ரங்கூனிலிருந்து மோல்மேன் என்ற இன்னொரு பர்மீய நகரத்திற்கு ஒரு சிறிய விமானத்தில் கூட்டிச் சென்றபோது கூடவந்த 26 நபர்களில் அநேகர் பெயர்களையும் இவர் நினைவு கூர்வது இவர் நினைவாற்றலை வியக்க வைக்கிறது. அந்த நினைவாற்றலே இந்நூலின் அடித்தளம். ஆயின் அந்நினவாற்றல் சுமையாக வெளியாகாமல் சுவையாக வெளிப்பட்டிருப்பது இந்நூலின் கவர்ச்சி.